Una

Una je rijeka u sjeverozapadnom dijelu Bosne i Hercegovine koja manjim dijelom čini zapadnu granicu BiH i Hrvatske. Po nekim prepostavkama naziv rijeke Una potiče od latinske riječi uno, što ima značenje jedna, jedinaRijeka Una, kostajnica.com; pristupljeno: 29. 1. 2014..
Una izvire u selu Donja SuvajaRijeke Nacionalnog parka, nationalpark-una.ba ; pristupljeno: 29. 1. 2014. u Hrvatskoj i protiče kroz: Martin Brod, Kulen Vakuf, Ripač, Bihać, Bosansku Krupu, Bosansku Otoku, Novi Grad, Kostajnicu, Hrvatsku Kostajnicu, Kozarsku Dubicu i Jasenovac. Ulijeva se u Savu blizu mjesta Jasenovac. Njene glavne pritoke su Sana, Unac, Krušnica i Klokot.
Ukupna dužina ove rijeke koja pripada crnomorskom slivu je oko 212 km. Površina njenog sliva je 10.400 km2. Nedaleko od Bosanske Otoke pronađen je jedan čamac izdubljen u deblu, poprilično velikih razmjera. Služio je, po riječima arheologinje Branke Raunig iz bihaćkog Regionalnog muzeja Pounja, za transport roba i ljudi. Danas je Una dio velikog blaga prirodnog nasljeđa Bosne i Hercegovine, mjesto bogatog turističkog prometa i održavanja međunarodne sportsko-turističke manifestacije Una-Regata.

U Uni raste preko 170 različitih vrsta ljekovitih biljaka, kao što je rijetka biljka Campanula unensis, i oko 28 vrsta ribe, među kojima su lipljen, pastrmka i mladica.

 Također pogledajte 

 Nacionalni park Una
 Una-Regata
 Una riversplash
 Ostrožac (Cazin)

 Galerija 

 Reference 

 Vanjski linkovi 

  nacionalnog parka Una

Kategorija:Rijeke u Bosni i Hercegovini
Kategorija:Rijeke u Hrvatskoj
Kategorija:Una
Kategorija:Granica između Bosne i Hercegovine i Hrvatske
Kategorija:Pogranične rijeke Bosne i Hercegovine